CELEX: 62011TN0617
Language: el
Date: 2011-12-05 00:00:00
Title: Υπόθεση T-617/11: Προσφυγή της 5ης Δεκεμβρίου 2011 — Meyr-Melnhof Karton κατά ΓΕΕΑ — Stora Enso (SILVAWHITE)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/37
            
         Προσφυγή της 5ης Δεκεμβρίου 2011 — Meyr-Melnhof Karton κατά ΓΕΕΑ — Stora Enso (SILVAWHITE)
   (Υπόθεση T-617/11)
   2012/C 32/73
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Meyr-Melnhof Karton AG (Βιέννη, Αυστρία) (εκπρόσωποι: P. Baronikians και N. Wittich, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Stora Enso Oyj (Ελσίνκι, Φινλανδία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 21ης Σεπτεμβρίου 2011, επί της υποθέσεως R 2139/2010-2·
            
         
               —
            
            
               να απορρίψει την ανακοπή που ασκήθηκε κατά της αριθ. 8197469 αιτήσεως καταχωρίσεως κοινοτικού σήματος και
            
         
               —
            
            
               να καταδικάσει το καθού στα έξοδα στα οποία υποβλήθηκε η προσφεύγουσα κατά τη διαδικασία τόσο ενώπιον του ΓΕΕΑ, όσο και ενώπιον του Γενικού Δικαστηρίου.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: Το λεκτικό σήμα «SILVAWHITE», για προϊόντα της κλάσεως 16 — Αίτηση καταχωρίσεως κοινοτικού σήματος αριθ. 8197469
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών του ΓΕΕΑ
   
      Αντιταχθέν σήμα ή σημείο: Το καταχωρισθέν με αριθμό 231953 λεκτικό φινλανδικό σήμα «SILVAPRESS», για προϊόντα της κλάσεως 16· Το καταχωρισθέν με αριθμό 872793 λεκτικό διεθνές σήμα «SILVAPRESS», για προϊόντα της κλάσεως 16
   
      Απόφαση του τμήματος ανακοπών: Δέχθηκε την ανακοπή στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του κανονισμού 207/2009 του Συμβουλίου, καθόσον το τμήμα προσφυγών του ΓΕΕΑ έκρινε πεπλανημένα ότι υφίσταται κίνδυνος συγχύσεως μεταξύ του προγενέστερου σήματος και του σήματος του οποίου ζητείται η καταχώριση ως κοινοτικού.